Ulkotulisijaa ei kannata sijoittaa paikkaan, jossa on helposti syttyviä materiaaleja. Erityisesti jos ulkotulisijassa ei ole kipinäverkkoa, voi voimakas tuuli levittää ympäristöön kipinöitä, mikä taas aiheuttaa tulipalovaaran. Lisäksi tulta ei kannata missään nimessä laittaa epätasaiselle alustalle. Turvallisinta olisikin asettaa ulkotakka tasaiselle, kivetylle alustalle. Voit sijoittaa sen myös halutessasi puiselle terassille, mutta tällöin alue kannattaa suojata palamattomalla materiaalilla.